ମୁମ୍ବାଇଃ ଶିବସେନା ମୁଖ୍ୟ ଉଦ୍ଧବ ଠାକ୍ରେ ମୁଖ୍ୟମନ୍ତ୍ରୀ ଏବଂ ଅନ୍ୟ ୬ ଜଣ ମନ୍ତ୍ରୀ ଶପଥ ନେବାର ସପ୍ତାହେ ବିତିସାରିଲାଣି। କିନ୍ତୁ ଏଯାଏ ମନ୍ତ୍ରୀମାନଙ୍କୁ ବିଭାଗ ମିଳିପାରିନାହିଁ। କଂଗ୍ରେସ ଏବଂ ଏନ୍ସିପି ମଧ୍ୟରେ ମନ୍ତ୍ରୀପଦକୁ ନେଇ ରହିଥିବା ଦ୍ୱନ୍ଦ୍ୱାତ୍ମକ ସ୍ଥିତି ଏଥିପାଇଁ ଦାୟୀ ବୋଲି କୁହାଯାଉଛି।
ସୂଚନାଯୋଗ୍ୟ ଯେ, ଗତ ନଭେମ୍ବର ୨୮ରେ ଠାକ୍ରେ ଙ୍କ ସହ ଏନ୍ସିପିରୁ ଜୟନ୍ତ ପାଟିଲ ଓ ଛଗନ ଭୁଜବଳ, କଂଗ୍ରେସରୁ ବାଲାସାହେବ ଥରୋଟ୍ ଓ ନୀତୀନ ରାଉତ ଏବଂ ଶିବେସେନାରୁ ଏକନାଥ ସିନ୍ଦ ଓ ସୁଭାଷ ଦେଶାଇ ଶପଥ ନେଇଥିଲେ।
